पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते संक्रमण को देखते हुए परदेस से प्रवासी श्रमिक लौटने लगे हैं। प्रशासन ने संक्रमण न फैले इसके लिए प्रवासी श्रमिकों को क्वारेंटाइन करने का फैसला किया है। एसडीएम राजीव रंजन कुमार सिन्हा एवं एसडीपीओ सतीश कुमार ने संयुक्त रूप से पत्र जारी कर चिह्नित क्वारेंटाइन कैंप के बारे में जानकारी दी। अधिकारी द्वय ने कहा कि अन्य राज्यों से आने वाले श्रमिकों व कामगारों की चिकित्सीय जांच कराई जाएगी। उसके बाद डाॅक्टर के निर्देशानुसार उन्हें क्वारेंटाइन कैंप में रखा जा सकता है। ज्ञात हो कि बीएसएस चंद्रकांता काॅलेज, कस्तूरबा गांधी बालिका विद्यालय, अपग्रेड हाईस्कूल उदा, मध्य विद्यालय बीड़ी रणपाल को क्वारेंटज्ञइन कैंप के लिए चिह्नित किया गया है। इसके साथ ही प्रतिनियुक्त प्रभारी पदाधिकारी सह दंडाधिकारी, प्रतिनियुक्त पुलिस पदाधिकारी व अन्य सहयोगी कर्मियों को भी प्रतिनियुक्त कर दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn